**Propozície medzinárodného turnaja**

**žiackych výberov**

 **družobných oblastných futbalových zväzov**

1. **Usporiadateľ:** Oblastný futbalový zväz Trnava
2. **Účastníci:** Výbery žiakov narodených **po 01.01.2004** – ObFZ Trnava,

 ObFZ Bratislava - mesto, MěFS Brno, OFS Znojmo

1. **Termín:** Štvrtok 28.09.2017
2. **Miesto: Futbalové ihrisko Slovan Červeník**
3. **Riaditeľ turnaja:** Vladimír Hracho – predseda ObFZ Trnava
4. **Technické ustanovenia:**

Hrá sa na ihrisku s rozmermi pre starších žiakov.

Hráči štartujú na platné RP SFZ a ČMFS. Na Súpiskách môže byť uvedených max. 17 hráčov. Vedúci družstiev predložia súpisky štartujúcich družstiev svojho zväzu pred zahájením turnaja.

1. **Systém turnaja:**

Hrá sa systémom každý s každým 2 x 25 minút.

Pre určenie víťaza turnaja a stanovenie konečného poradia sa postupuje nasledovne :

Pri rovnosti bodov rozhoduje o poradí mužstiev :

* počet bodov zo vzájomných stretnutí
* gólový rozdiel zo vzájomných stretnutí
* väčší počet vstrelených gólov zo vzájomných stretnutí
* lepší gólový rozdiel zo všetkých zápasov
* vyšší počet vstrelených gólov zo všetkých stretnutí
* ak nebude rozhodnuté ani po týchto kritériách, rozhodne lós

Každé družstvo získa za umiestnenie pohár. Vyhodnotený bude aj najlepší strelec,

brankár a hráč turnaja.

1. **Výstroj hráčov:**

Každé družstvo musí mať k dispozícii 2 sady dresov odlišnej farby. V prípade, že

družstvá majú na zápas dresy rovnakej farby, družstvo vyžrebované ako hostia, je

povinné zmeniť farbu dresov.

Chrániče holení sú povinné.

1. **Disciplinárne priestupky:**

Osobné tresty hráčom ukladá rozhodca zápasu v súlade s PF a týchto propozícií

O štarte vylúčeného hráča v ďalších stretnutiach rozhodne komisia zložená zo

zástupcov všetkých družobných družstiev podľa povahy priestupku, za ktorý bol hráč

vylúčený.

1. **Časový harmonogram:**

8,30 – 9,30 Prezentácia, odovzdávanie súpisiek

9,00 ObFZ Trnava – ObFZ Bratislava - mesto

10,00 Slávnostné zahájenie turnaja – nástup všetkých mužstiev

10,10 MěFS Brno – OFS Znojmo

11,20 ObFZ Trnava – Znojmo

12,20 ObFZ Bratislava-mesto – MěFS Brno

13,30 ObFZ Trnava – MěFS Brno

14,30 ObFZ Bratislava - mesto – OFS Znojmo

15,40 Vyhodnotenie turnaja, odovzdanie cien

**11. Rozhodcovia:**

Deleguje ObFZ Trnava.

**12. Organizačné zabezpečenia turnaja:**

 Usporiadateľskú, zdravotnú službu, stravovanie a občerstvenie hráčov, rozhodcov a funkcionárov zabezpečí usporiadateľ turnaja. Cestovné náklady si každý účastník hradí sám. Každé zúčastnené družstvo získa pohár za celkové umiestnenie. Vyhodnotení budú aj najlepší hráč, brankár a strelec turnaja.

 **Vladimir Hracho Ing. Michal Konček, v.r. Emanuel Cuninka**

 predseda ObFZ Trnava predseda KM a ŠF sekretár ObFZ